


Rahvatervishoiu seaduse ja tervishoiuteenuste korraldamise seaduse
 muutmise seaduse seletuskirja juurde
Lisa 2.

KOOSKÕLASTUSTABEL
	Märkuse, ettepaneku nr
	Märkuse/ettepaneku esitaja asutus ning tagasiside
	Vastus esitatud märkusele või ettepanekule

	1.
	Andmekaitse inspektsioon

	

	1.1. 1.1.
	Mõlema andmekogu andmeid säilitatakse kümme aastat. Sealjuures MEIS andmeid säilitatakse kümme aastat menetluse lõppemisest arvates, kuid TALIS puhul ei ole eelnõus määratud, millisest sündmusest kümneaastast säilitamistähtaega arvutatakse. Kuna tähtaja algus määrab isikuandmete töötlemise tegeliku kestuse, siis tuleb see sätestada seaduses. Soovitame eelnõud selles osas täiendada.
	Arvestatud. TALIS-e regulatsiooni on täpsustatud. Andmeid säilitatakse kümme aastat andmete infosüsteemi kandmisest.




	1.2. 1.2.
	Kavandatava § 29¹ lõike 1 järgi peetakse TALIS-t laboriuuringute, mõõtmiste, referentteenuste ja muude laboriteenuste menetlemiseks ning laboriandmete kättesaadavuse ja edastamise tagamiseks nakkushaiguste ja keskkonnatervishoiu ohutuse valdkonnas. Samal ajal nähakse aga eelnõu kavandis 4 ehk TALIS põhimääruse kavandis ette ka kliiniliste uuringute andmed, kaasuv diagnoos, varasemate analüüside tulemused ning andmete edastamine tervise infosüsteemi. Seletuskiri käsitleb lisaks müra, vibratsiooni, elektromagnetväljade, kosmeetikatoodete, tarbekaupade ja muude analüüside tegemist. 
Seega ei ole võimalik üheselt aru saada, kas eesmärgi teine pool piirab TALIS kasutamise nakkushaiguste ja keskkonnatervishoiuga või hõlmab TALIS kõiki Terviseameti laboriteenuseid.

Kui TALIS hõlmab kõiki Terviseameti laboriteenuseid, siis ei tohiks seaduse eesmärk jätta muljet, et andmete kättesaadavuse ja edastamise eesmärk piirdub ainult kahe valdkonnaga.
	Arvestatud. Eelnõus on TALIS eesmärke valdkondade lõikes täpsustatud, lisatud on tervisalane diagnostika.

Selgitame. Seaduse seletuskirjas on toodud, et amet osutab uuringuid ja referentlaborina erinevaid teenuseid. Uuringuvaldkonnad on reguleeritud eriseadustes. Kõik pinnase, müra, vibratsiooni, toodete vms on mahutatud keskkonnatervisehoiu alla (vt RTHS § 7 lg 1 mõistet). Suurem osa tervisealasest teabest on seotud nakkushaigustega. Tulenevalt teenuste sisust, on vajalik töödelda ka tervisega seotud andmeid, sh diagnoose jms (selgitatud seletuskirjas). Eelnõu on täpsustatud viitega tervisealasele diagnostikale, sest amet teostab ka genoomi ja pärilike ainevahetushaiguste diagnostikat. Ülejäänud teave on seotud kas nakkushaiguste või keskkonnatervishoiuga.


	1.3.
	Kavandatava § 29² lõike 1 järgi hõlmab MEIS eesmärk muu hulgas järelevalve töökorralduse analüüsimist ning otsuste tegemist. Leiame, et selline sõnastus on liiga üldine, ega võimalda üheselt mõista, milliseid otsuseid peetakse silmas, kelle kohta neid tehakse ja millise seadusest tuleneva ülesande täitmiseks andmeid kasutatakse. Eriti vajab täpsustamist väljend otsuste tegemine, mis võib grammatiliselt hõlmata nii menetlusotsuseid, juhtimisotsuseid, riskihinnanguid kui ka isikuid puudutavaid profileerivaid hinnanguid.

Seletuskiri seob eesmärgi riskipõhise järelevalve, rikkumiste korduvuse ja menetlusosalise varasema käitumise hindamisega. See tähendab, et andmeid võidakse kasutada uute järelevalvemenetluste valikul ja suunamisel. Mõjuhinnangus ei ole aga analüüsitud, kas selline kasutus hõlmab isikute või ettevõtjatega seotud riskiprofiilide koostamist, milliste tunnuste alusel seda tehakse ning kas otsused on automatiseeritud või üksnes ametniku otsust toetavad. 

Palume eesmärki täpsustada. Samuti tuleb selgitada, kas MEIS andmete alusel koostatakse riskiprofiile, antakse riskiskoore või tehakse automatiseeritud otsuseid.




	Selgitame. Esmalt puudutab järelevalve suures osas isikute majandustegevust (ettevõtlussfäär). Teiseks on Terviseameti järelevalveülesanded ja -pädevus toodud valdkondlikest eriseadustest, seega on seadusandja juba selgelt määratlenud, millistes valdkondades amet järelevalvet teeb (vt seletuskirja). MEIS on nende seadusest tulenevate ülesannete täitmist toetav menetlussüsteem ega loo ametile uusi järelevalveülesandeid. Seletuskirjas on selgitatud, et muudatusega ei muudeta senist järelevalvekorraldust. 

MEIS-is ei koostata füüsiliste isikute riskiprofiile, samuti ei tehta nende kohta automaatotsuseid. Otsused teeb pädev ametnik talle seadusega antud järelevalvepädevuse piires.

IKÜM artikli 4 punkti 4 kohane profiilianalüüs eeldab isikuandmete automatiseeritud töötlemist füüsilise isikuga seotud isiklike aspektide hindamiseks. IKÜM artikkel 22 käsitleb omakorda üksnes automatiseeritud töötlusel põhinevaid üksikotsuseid, millel on füüsilise isiku suhtes õiguslikud või muud samaväärselt olulised tagajärjed. Eelnõuga sellist töötlemist ega otsuste tegemist ette ei nähta. 

	1.3. 1.4.
	Kavandatav § 29² lõige 5 sätestab, et menetlussüsteemi kantud järelevalveandmeid säilitatakse kümme aastat menetluse lõppemisest arvates ning logisid vastavalt põhimääruses sätestatule. Sama paragrahvi lõigetes 2 ja 3 on aga nimetatud mitu erinevat andmestikku ja isikuandmete kategooriat, sh üldandmed, töökohaandmed, hariduse ja kutse andmed, terviseandmed, tõendites sisalduvad isikuandmed ning haldusaktides sisalduvad andmed.Samas eelnõust aga ei selgu, kas järelevalveandmed hõlmavad kõiki MEIS-s töödeldavaid andmeid või ainult järelevalvetegevuse ja -toimingute andmestikku.

Palume eelnõus täpsustada, millistele andmetele kümneaastane säilitamistähtaeg kohaldub. Juhul kui tähtajaga soovitakse hõlmata kõiki menetlussüsteemis töödeldavaid andmeid, tuleks kasutada sama terminoloogiat nagu § 29² lõigetes 2 ja 3.
	Arvestatud. Eelnõu on täpsustatud ja lisatud, et säilitamine puudutab nii isikuandmeid kui andmestikke.

Selgitame. Andmekogu eesmärk ongi viia läbi järelevalvemenetlusi, sh sellega seotud toiminguid. Seega andmed, mida kogutakse, on seotud menetlusega. Nii andmestikud kui isikuandmed on menetlusega seotud, need moodustavad ühe terviku ja selle osi ei kustutata erinevatel tähtaegadel.






	1.4. 1.5.
	Näiteks korratakse MEIS põhimääruse §-des 7–11 andmeelemendina isiku üldandmestik, kuid samas hõlmab üldandmestik põhimäärus § 6 järgi füüsilise isiku, juriidilise isiku, füüsilisest isikust ettevõtja ja esindaja andmeid, sh lisaks nimele ja isikukoodile ka kontakttelefoni ning meili-ja postiaadressi. Seega ei ole konkreetse järelevalveliigi juures selge, milliste nende isikute milliseid andmeid tegelikult kogutakse ja millal on näiteks vaja sünniaega, isikukoodi, postiaadressi või esinduse kestust (näiteks on küsitav, kas ravimite väljakirjutamise kohta on vajalik koguda ka telefoni ning e-postiaadressi ja postiaadressi või piisab üksnes nimest ja isikukoodist).Samuti kasutatakse põhimäärustes selliseid määratlemata väljendeid nagu muu vajalik info, märkused uuringutulemuse kohta,arve muud rekvisiidid, menetlust puudutavad lisamärkusedvõi menetluse käigus tehtud märkused, millest ei ole võimalik aru saada, milliseid andmeid tegelikult andmekogusse kogutakse

Samuti peab JDM juhisejärgi põhimäärus sisaldama täpset ja ammendavat loetelu andmekogusse kantavatest andmetest. Üldsõnaline kategooria ei võimalda aru saada, milliseid andmeid tegelikult kogutakse. 

Soovitame põhimäärustes asendada avatud väljendid konkreetsete andmeväljade või suletud andmekategooriatega. Lisaks, kui soovitakse kasutada vabatekstivälju, siis tuleb määrata selle otstarve ja piirid, mitte lubada määratlemata „märkuste“ kogumist igas andmestikus.Ühtlasi palume vabatekstiväljade kasutamise vajadust ja otstarvet seletuskirjas eraldi põhjendada.



















	Selgitame. Üldandmestik sisaldabki isikute kohta käivaid n-ö üldisi andmeid, mis on vajalikud eelkõige teise poole määratlemiseks – nimi (isik ja ettevõtja), isikukood või registrikood, kontaktid (e-post, postiaadress). Arvestades, et tegemist on eelkõige ettevõtlussfääri kuuluva järelevalvega, on asjakohane koguda nii ettevõtte aadressi kui ka kontaktina telefoni ja e-posti aadressi. Kindlasti ei poolda me kontaktide ette ära määramist subjektide lõikes, sest see võib olla vajalik kõikidel juhtudel. Millisel juhul ja kuna täpselt amet võiks nii juriidilise isiku aadressi kui ka e-posti vajada, sõltub menetlusest. Seejuures kohaldub alati IKÜM, mis kohustab andmete kogumisel lähtuma eesmärgipärasuse ja minimaalsuse põhimõttest (IKÜM art 5). Andmestikud jäävad n-ö üldiste andmestike piiresse ning andmekogudes reguleeritakse seal töödeldavad andmed, mitte kõik elulised olukorrad, mil konkreetsel juhul aadressi või kontakti vaja on. Andmekogu eesmärgid järelevalveks on seaduses sätestatud.

Juhime tähelepanu, et sünniaeg on toodud rakendusaktis viisil „isikukood või sünniaeg“ ja „registrikood või isikukood ning vajadusel sünniaeg“ (MEIS põhimäärus, § 6). Seega sõltub valik – isikukood või sünniaeg – taaskord menetlustoimingutest endist ja määrus ei näe ette, et sünniaega on vaja alati ja ilmtingimata vaja koguda. 

Sünniaeg on eeskätt vajalik siis, kui üheselt kasutatav Eesti või muu riigi isikukood puudub. Menetluse kestel ei saa olla kindel, et kontrollitaval isikul või temaga seotud personalil on isikukood. Riikliku järelevalve andmestiku kogumisel ei tohiks andmekogu liiga piiratud andmestik saada menetluse läbiviimisel praktiliseks takistuseks. See võib olla oluline andmestik nii andmete kontrollimisel (õige isik) kui ka väliste süsteemidega liidestumisel (piiriülesed juhud) jms. Seejuures on andmevahetusteenustes sünniaeg olemas.[footnoteRef:1] [1:  Äriregistriteenused, https://avaandmed.ariregister.rik.ee/et/ariregistri-avaandmete-api/ettevotjaga-seotud-koikide-isikute-esindusoigused.] 


Kokkuvõttes on üldandmestik alati vajalik, sõltumata menetluse liigist, kuid see, kas andmestikku tekib nii aadress kui postiaadress, isikukood või sünniaeg, sõltub olukorrast.  Riive ulatus sellest oluliselt ei suurene, sünniaeg sisaldub Eestis ka isikukoodis. 

Märkuste sisu ei ole samuti võimalik kõikehõlmavalt ette defineerida, eriti järelevalvega seotud menetlustes. Kuna märkus käib alati konkreetse järelevalvemenetluse juurde, siis on see seotud konkreetse menetluse ja menetlusosalisega ning täpsustab juba andmekogusse kogutavate andmete kategooriaid.

	1.5. 1.6. 
	Mõlema põhimääruse § 2 lõike 3 järgi võib volitatud töötleja kaasata teise volitatud töötleja, sõlmida temaga lepingu ja teavitada vastutavat töötlejat sellest mõistliku aja jooksul. Juhime tähelepanu sellele, et IKÜM artikli 28 lõike 2 järgi ei või volitatud töötleja kaasata teist volitatud töötlejat ilma vastutava töötleja eelneva konkreetse või üldise kirjaliku loata. Üldise loa korral peab vastutaval töötlejal olema võimalus muudatusele vastuväiteid esitada. Antud juhul see põhimäärustest selliselt välja ei tule, mistõttu palume viia säte kooskõlla eelneva loa nõudega. Üksnes tagantjärele teavitamisest ei piisa.










	Selgitame. IKÜM art 28 lg 2 lubab anda volitatud töötlejale üldise kirjaliku loa teiste volitatud töötlejate kaasamiseks. IKÜM ei nõua iga allvolitatud töötleja kaasamiseks eraldi juhtumipõhist heakskiitu, säilitades vajaliku paindlikkuse olukordadele reageerimisel. Samuti ei pruugi arendustööd enamasti isikuandmete töötlusega seostuda.

Seejuures ei tähenda see, et kontroll puuduks. Lubatavaid piire saab määrata ennetavalt – määruse, juhiste ja hankekorralduse kaudu, kus nagunii tehakse omavahel tihedalt koostööd. Volitatud töötleja peab järgima kõiki vastutava töötleja antud juhiseid, seejuures tagama samade kohustuste täitmise ka allvolitatu osas – konfidentsiaalsuskohustus, IKÜM-i põhimõtted, volitatu pädevused ja kohustused jms, küberturvalisuse seaduses sätestatud kohustused jne. Seejuures saab vastutav töötleja anda oma suunistega piirid ka hankija väljaselgitamisel.

	1.6. 1.7. 
	MEIS põhimääruse§ 14 lõike 8 järgi avalikustatakse ettekirjutuse andmed AvTS-s sätestatud korras. Seletuskirjas märgitakse, et ettekirjutuse andmed võivad olla avalikud. Samas eelnõust ega põhimääruse kavandist ei selgu siiski, millised ettekirjutuses sisalduvad andmed avalikustatakse, millisel eesmärgil ja kui kaua need avalikuna hoitakse. Samuti ei nähtu, kuidas välditakse terviseandmete, kontaktandmete ning menetlusega seotud kolmandate isikute andmete avalikustamist. 

Seega, kui kavandatakse ettekirjutustes sisalduvate isikuandmete aktiivset avalikustamist, tuleb selle tingimused jaulatus sätestada seaduses. Kui avalikustatakse üksnes anonüümitud andmeid või juriidilisi isikuid puudutavaid andmeid, tuleb põhimääruse säte sõnastada vastavalt sellele piirangule.









	Selgitame. Silmas on peetud olukorda, kus seadus nõuab teatud andmete avalikustamist või keelab neile juurdepääsupiirangu kehtestamise. Andmekogude regulatsioon ei muuda kehtivates seadustes sätestatud põhimõtteid. 

Seega, kui kehtib kohustus teatud andmed avalikustada või kättesaadavaks teha (väljastada), lähtub amet kehtivast õigusest. Käesoleva eelnõuga ei ole soovitud luua eraldi isikuandmete avalikustamise aluseid. Seetõttu ongi selgitus esitatud seletuskirjas. 

Nii näiteks on teabevaldajal kohustus avalikustada  riikliku järelevalve, haldusjärelevalve ja teenistusliku järelevalve käigus tehtud ettekirjutused ning otsused nende jõustumisest alates (AvTS § 28 lg 1 p 14). Seejuures ei tohi riigiasutusest teabevaldaja asutusesiseseks kasutamiseks mõeldud teabeks tunnistada riikliku järelevalve, haldusjärelevalve või teenistusliku järelevalve korras või distsiplinaarkorras tehtud jõustunud ettekirjutusi või antud akte ning andmeid kehtivate karistuste kohta (AvTS § 36 lg 1 p 12). Amet lähtub seega olemasolevatest normidest ja nende tõlgendustest.

Ka Andmekaitse Inspektsioon avalikustab oma ettekirjutused, tuginedes ilmselt samadele sätetele.[footnoteRef:2] –Seejuures sisaldavad need ka isikuandmeid, sh füüsilisest isikust vastutavaid töötlejaid.[footnoteRef:3]  [2:  AKI ettekirjutused, https://www.aki.ee/kiirelt-katte/aki-otsused/ettekirjutused.]  [3:  Vt konkreetse füüsilise isiku osas, https://www.aki.ee/sites/default/files/documents/2026-09/Ettekirjutus-hoiatus%20isikuandmete%20kaitse%20asjas.pdf.] 


	1.7. 1.8. 
	Mõlema põhimääruse järgi vastutab esitatud andmete õigsuse eest andmete esitaja. Leiame, et selliselt sõnastatud säte võib jätta eksliku mulje nagu ei vastutaks vastutav töötleja üldse andmekogu andmete õigsuse eest. Selgitame, et andmete edastaja  edastatavate andmete õigsuse eest, kuid andmekogu terviku vaatest vastutab andmete õigsuse ja ajakohasuse eest siiski andmekogu vastutav töötleja. Palume täiendada regulatsiooni vastutava töötleja kohustusega tagada andmekogu andmete õigsus, ajakohasus ja parandamine. Andmeandja vastutust ei tohiks sõnastada vastutava töötleja IKÜM artikli 5 lõikest 2 tulenevat vastutust välistavalt.





	Selgitame. Rakendusakti kavandis ettenähtud andmete õigsuse tagamise loogika on sama, nagu inspektsioon seda näeb. Säte eristab selgelt, et esitatavate andmete õigsuse tagab nende esitaja. Samuti on toodud, et vastutaval töötlejal on õigus kahtluse korral teha andmete esitajale sellekohane päring. Samuti on toodud, et kõik muudatused – olgu siis andmeesitaja esitatud uued andmed või vastutava/volitatud töötleja tehtud muudatused – logitakse (MEIS § 16, TALIS § 13). Seega ei saagi andmete esitaja vastutada, kui muudatuse on teinud vastutav või volitatu ise. Viimaste kohustused andmekogu igapäevasel haldamisel lähtuvad vastutavale ja/või volitatud töötlejale määratud ülesannetest seaduses (AvTS, KüTS, RTHS) ning põhimääruses (vt põhimääruste vastutava ja volitatud töötleja ülesandeid). Seega on norm selge ning segadust ei teki.

	1.8. 1.9. 

	Mõlemas põhimääruses nähakse ette, et paberil esitatud andmed kantakse elektroonilisse infosüsteemi ning originaal arhiveeritakse Terviseametis. Samas ei selgu põhimäärustest, kui kaua originaali säilitatakse ja kas see võib jääda alles ka pärast elektrooniliste andmete säilitamise tähtaja lõppemist ja andmete kustutamist. Leiame, et paberil dokumentide arhiveerimine Terviseametis ei tohi kaasa tuua olukorda, kus samu isikuandmeid säilitatakse teisel andmekandjal seaduses sätestatud tähtajast kauem ja seda ilma eraldi õigusliku aluseta.
	Selgitame. Ametis säilitatavad dokumendid lähtuvad ameti dokumendiliigituse ja sarjade säilitamise tähtaegadest. 







	2.
	Justiits- ja Digiministeerium

	

	2.1. 
	Keelelised märkused eelnõus (§ 1 p-d 3 ja 6).
	Arvestatud. 

	2.2.
	Eelnõu § 1 p 3 – palume selgitada, kas infosüsteemis töödeldakse ka isikuandmeid. Kui töödeldakse, siis tuleb seaduses sätestada töödeldavate andmete kategooriad. Samuti tuleb sel juhul seadust täiendada andmete säilitamistähtaegadega. Juhul kui infosüsteemis isikuandmeid ei töödelda, siis palume selle seletuskirjas ka välja tuua.
 
Lisaks palume täiendada infosüsteemi põhimääruse volitusnormi, kuna seaduses peab olema sätestatud, millised küsimused on seadusandja volitanud määruse tasandil reguleerimiseks. Palume muudatuste tegemisel lähtuda Justiits- ja Digiministeeriumi andmekaitseõiguse juhisest. Volitusnormi tuleb täpsustada ka eelnõu § 1 p-s 5 (§ 291 lg 5 ja § 292 lg 7). Eelviidatud sätete puhul on seletuskirjas sisuliselt volituse ulatus toodud, kuid palume seda ette näha seaduse tasandil.

	Osaliselt arvestatud. VTI puudutab eelkõige juriidilisi isikuid, kus andmekogusse esitavad andmeid käitlejad ja valdajad. Andmeid esitatakse veevärkide, joogiveeallikate, mahutite, supluskohtade, ujulate vms kohta (vt VTI kehtiv põhimäärus, § 10 lg 1 p-d 3, 7 ning lg 2 p-d 7, 8). Kuigi eesmärk on suunatud pigem ettevõtetele, täidavad andmete esitamise kohustusi lõppastmes füüsilised isikud (n-ö esindajana). Selleks, et tagada juurdepääs andmetele ja vajadusel kontakteeruda, säilivad andmekogus nii isikukood kui ka nimi ja kontaktandmed. Eelnõu on täiendatud üldandmestiku kategooriaga ning täiendatud seletuskirja. Samuti on lisatud säte, et isikute üldandmed kustutatakse viie aasta möödudes.

Selgitame. Volitusnorm – nagu seletuskirjas viidatakse – on sätestatud RTHS-i andmekogude peatüki esimestes sätetes. Seletuskirjas on selgitatud, et tulenevalt seaduse ülesehitusest ei asu volitusnorm iga andmekogu juures. Selline kontseptsioon on läbitud uue RTHS-i tervikteksti eelnõu menetlemise käigus üsna hiljuti. Õiguslikult puuduvad piirangud, et nii vormistada ei saa (vt RTHS § 23). VTI osas kehtib sama säte (käesoleva seaduse §-des 24–29 nimetatud andmekogu või infosüsteemi põhimääruses sätestatakse:..). Seega on kõikidel andmekogudel piisav volitusnorm sätestatud.

	2.3.
	Eelnõu § 1 p 5 (§ 292 lg 3) – palume seadust täiendada selliselt, et oleks arusaadav, milliseid isikuandmeid töödeldakse menetlusaluse isiku kohta ja milliseid andmeid esindaja kohta. Samuti palume seaduses täpsustada, milliseid andmeid on silmas peetud isiku tuvastamist võimaldavate andmete all, kas tegemist on ka eriliigiliste (sh biomeetriliste) andmetega. Arvestades, et seletuskirja kohaselt töödeldakse „nimi, isikukood jms“ menetlusosalise isiku kindlaks tegemiseks, tekib küsimus, milliseid andmeid veel tuvastamiseks töödeldakse. Palume selgitustes vältida ebaselgeid väljendeid nagu „jms“ ning viidata konkreetsele üldandmete loetelule





















	Selgitame. Seadus sätestab üldise andmete raami, mida saab täpsustada sobiva rakendusaktiga. Seejuures kehtivad kõik IKÜM-i üldised põhimõtted – iga andmetöötlus peab olema eesmärgipärane ja minimaalne. Järelevalvemenetlus ei ole konstantne ja teatud juhul ongi asjakohased põhimõtted, millest konkreetses olukorras lähtuda.

Tulenevalt kaasuse asjaoludest käivad esindaja kohta kindlasti esindaja kui isiku tuvastamisega seotud andmed (nt nimi, isikukood, kontaktid), aga ka muud menetlusega seotud andmed, mida ei saa ammendavalt ette ära määratleda (menetlustoimingud, tõendid jm dokumendid, mis võivad samuti seostuda ettevõtte esindaja tegevustega). Isiku tuvastamiseks ei töödelda biomeetrilisi andmeid, sest järelevalvet reguleerivatest sätetest ega MEIS põhimäärusest ei nähtu sellekohast töötlemise eesmärki (puudub alus ettevõtte esindaja kohta selliste andmete kogumiseks). Eriliigilised andmed seostuvad konkreetse menetlusega sisuliselt (nt isiku kaebus, kus ta võib kirjeldada teatud eriliigilisi andmeid, mis tingib nt kiirabiteenuse või haigla nõuete kontrolli).

Andmekoosseis on avatud MEIS-i põhimääruses ning on eristatud üldandmeid ja järelevalvemenetluse andmeid. 

	2.4
	Eelnõu § 1 p 5 (§ 292 lg 4) – lõike kohaselt on menetlusosalisel menetlussüsteemis juurdepääs temaga seotud menetluse andmetele vastavalt põhimäärusele ulatuses, mis on vajalik tema menetlusõiguste teostamiseks ja menetluskohustuste täitmiseks. Palume selgitada, mis on selle sätte eesmärk, võttes arvesse, et isikuandmete kaitse üldmääruse kohaselt on andmesubjektil õigus tutvuda tema kohta käivate andmetega. Kas selle sätte eesmärk on võimaldada isikul juurdepääs andmekogusse? Palume seletuskirja ka vastavalt täiendada. 

	Arvestatud. Jah, säte võimaldab saada andmetele otsejuurdepääsu, see ei asenda ega piira IKÜM-ist tulenevat üldist tutvumisõigust. Seletuskirja on täiendatud.

	2.5.
	Palume selgitada, kas andmekogude kaudu kavandatakse isikuandmete aktiivset avalikustamist. Kui jah, tuleb seaduses sätestada, milliseid isikuandmeid, millisel eesmärgil ja kui kaua avalikustatakse.
	Selgitame. Ei kavandata. Vt selgitust p 1.7. alt. Silmas on peetud, et kui sellekohane kohustus tuleb seadusest, siis on amet sellele allutatud (nt AvTS).

	2.6.
	Seletuskirja 7. osas on põgusalt kirjeldatud infosüsteemide muudatuste mõju, kuid see on liiga üldine ja pole võimalik aru saada, millistes süsteemides, milliseid muudatusi, mis summades teha tuleb ja millises ajakavas neid muudatusi tehakse. Palume seletuskirjas selgemalt põhjendada, millised on kolme infosüsteemi (keskkonna tervishoiu infosüsteemi, Terviseameti laboriinfosüsteemi ja järelevalve infosüsteemi) kavandavate muudatuste mõju infotehnoloogiale ja e-riigile. Lisaks muudetakse andmekoosseise, kuid selgitatakse, et peamine mõju avaldub Terviseametile. Palume täpsustada, kas ja milline mõju kaasneb muudatustega teistele asutustele. 







	Osaliselt arvestatud. Seletuskirja on täiendatud ja suurem osa ettepanekutest mõjude osas on arvestatud. 

Selgitame. Oleme lähtunud eeldusest, et lugeja saab muudatuse sisust ülevaate sisukirjeldusest, seetõttu ei pea me mõistlikuks korrata juba käsitletud ja selgitatud osi uuesti mõjudes. Mõjude osas on osutatud, millest lähtuvalt on mõju hinnatud, kuid kogu sisu edasiandmiseks ei ole otstarbekas sisuosa taasesitada. 

Põhiseaduspärasuse analüüsi ei ole kavandatud, sest järelevalveülesanded ja pädevus ei muutu. Kõik kehtivad kohustused on seadusandja poolt seaduse tasandil määratletud. Andmetöötluse tehniline korraldus seda ei muuda, küll lahendab ära õiguslikud küsimused ja võimaldab andmeid vahetada tänapäevasel viisil mitte isikutelt küsides, vaid saades ettevõtte kohta andmeid riigi infosüsteemidest. Töötlemise eesmärgid ja ulatus ei muutu. Samu andmeid on vajatud ka täna.

Muudatuse eesmärk on täpsustada olemasoleva andmetöötluse õiguslikku raamistikku ning muuta töötlemise korraldus läbipaistvamaks ja ühtsemaks. Andmekogu regulatsioon määrab senisest selgemalt kindlaks töötlemise andmekoosseisud, kuid ei loo Terviseametile täiendavaid ülesandeid. Nii tänane kui ka uus andmekogu peavad vastama samadele kohaldatavatele infoturbe- ja andmekaitsenõuetele. 


	3.
	Majandus- ja Kommunikatsiooniministeerium

	

	3.1.
	Kui standardi järgimise kohustus ei tulene EL õigusaktist või rahvusvahelisest õigusest, siis tuleks sõnastust korrigeerida (sõnastada standardi järgimine soovituslikuna pakkudes standardi kasutamisele samaväärset alternatiivset võimalust või kaaluda standardile viitamise välja jätmist). Soovitusliku sõnastusena võib  kasutada näiteks sõnastust „Oluline on tagada, et tulemused vastavad standarditele või muudele samaväärsetele dokumentidele.“. Standardite tähistena soovitame kasutada korrektseid tähiseid - ISO/IEC 17025 ja ISO 15189.
	Arvestatud. Seletuskirja muudetud ja täiendatud.

	3.2.
	Rakendusakti kavand „Sotsiaalministri määrus „Terviseameti laboriinfosüsteemi põhimäärus“. Soovitusliku sõnastusena võib ka siin kasutada näiteks „1) analüüsi meetodi nimetus ja järgitud standard või muu samaväärne dokument;“.
	Arvestatud. Rakendusakt muudetud (TALIS, § 8 p 1).

	4.
	Rahandusministeerium

	

	4.1.
	Kuigi eelnõu seletuskirja kohaselt on selle rakendamiseks vajalikud arendused juba tehtud ja kulud kantud, juhime tähelepanu, et see lähtub kitsalt Terviseameti tegevustest. Samas on nii järelevalvetegevustes kui laboriteenuste valdkonnas selge suund vaadelda teenuseid haldusalade üleselt. Palume selgitada, kas on kaalutud edaspidi ühisarendusi ning kuidas toimub andmevahetus ja koostöö sarnaseid teenuseid pakkuvate asutuste ja vastavate infosüsteemidega (sh teiste veevaldkonda puudutavate asutustega).




	Selgitame. Eelnõu eesmärk on täpsustada Terviseameti kasutatavate infosüsteemide õiguslikku alust ja andmetöötluse korraldust, mis lähtub kehtivatest ameti ülesannetest. Võimalike edasiste ühisarenduste ning teiste asutuste infosüsteemidega täiendava andmevahetuse vajadust ja teostatavust tuleb hinnata eraldi. Selleks tuleb kaasata asjaomased asutused, analüüsides mh teenuste eesmärke, andmekoosseise, õiguslikke aluseid, tehnilisi lahendusi ja kulusid. Oluline on seejuures hinnata ka võimalikke andmekaitsealaseid riske jms.

	4.2.
	Lisaks palume selgitada, kas tulevikus võiks tehtud arendusi ja uusi infosüsteeme kasutada laiemalt kui ainult Terviseameti teenuste osutamiseks ehk et järgnevad arendused saaks teha juba tehtud arenduste pinnalt, kasutades nii palju kui võimalik ära juba tehtud töö.
	Selgitame. Vt eelmine vastus p 4.1.

